**Takmičenje za najbolju studentsku ideju na Univerzitetu u Kragujevcu**

Kancelarija za poslovnu podršku Univerziteta u Kragujevcu, organizuje [Takmičenje za najbolju studentsku ideju](http://www.bsokg.kg.ac.rs/index.php?pageview=takmicenje) u saradnji sa Biznis inovacionim centrom Kragujevac. Pravo učešća imaju svi studenti osnovnih, master i doktorskih studija, i to u timovima od 2 do 4 člana (istraživači i profesori takođe mogu biti deo tima). **Takmičenje** je pokrenuto u okviru WBCInno projekta kao regionalna inicijativa (Srbija, Bosna i Hercegovina, Crna Gora) i sprovešće se kroz pet lokalnih takmičenja u Kragujevcu, Novom Sadu, Banjoj Luci, Zenici i Podgorici. Pobednici sa pet lokalnih takmicenja ce učestvovati na Regionalnom finalom takmičenju koje će biti održano u Beogradu.

**Prijavljivanje** timova i ideja se vrši on-line preko [UKG INNO platforme](http://www.bsokg.kg.ac.rs/index.php?pageview=pravilautakm) do 1. aprila 2015. Za otvaranje naloga na UKG INNO platformi potrebno je poslati e-mail Kancelariji za poslovnu podršku Univerziteta u Kragujevcu na [bsokg@kg.ac.rs](mailto:bsokg@kg.ac.rs) sa podacima članova tima (ime i prezime, korisničko ime, e-mail adresa i kontakt telefon).

**Kalendar takmičenja:**

*18. februar - 1. april 2015*. Prijavljivanje ideja na platformi

*5. april 2015.* Lista odabranih ideja i timova

*6. april - 1. jun 2015.* Realizacija preduzetničkih obuka za razvoj ideje i poslovnog modela

*1. jun - 6. jun 2015.* Ocenjivanje i izbor 6 najboljih ideja

*6. jun - 15. jun 2015.* Mentorska podrška u pripremi *pitch* prezentacije za izabrane ideje

*jun 2015.* Lokalno finale na Univerzitetu u Kragujevcu (proglašenje 2 pobedničke ideje i dodela nagrada)

*jul - avgust 2015.* Nagradno putovanje u inostranstvo za najbolji tim i priprema za regionalno takmičenje

*septembar 2015.* Regionalno finale (10 pobedničkih timova iz Srbije, Bosne i Hercegovine, Crne Gore)

**Nagrade**

1. Nagradno putovanje za prvi pobednički tim - poseta partnerskim institucijama u Austriji, Nemačkoj, Engleskoj ili Španiji

2. Novčane nagrade preduzeća sponzora

3. Besplatna izrada brzih prototipova za dva tima

4. Besplatan zakup poslovnog prostora u Biznis inovacionom centru Kragujevac u prvoj godini poslovanja za jedan od pobedničkih timova

5. I ostale nagrade

Pozivamo sve zainteresovane studente i istraživače da prijave svoje ideje i timove do 1. Aprila 2015.

Više detalja o uslovima takmičenja možete naći na web sajtu [Kancelarije i takmičenja](http://www.bsokg.kg.ac.rs/index.php?lang=sr&pageview=takmicenje).

Tim Kancelarije za poslovnu podršku Univerziteta u Kragujevcu

Sestre Janjić 6

34000 Kragujevac

Tel. 034 501 201

E-mail. [bsokg@kg.ac.rs](mailto:bsokg@kg.ac.rs)

[www.bsokg.kg.ac.rs](http://www.bsokg.kg.ac.rs)